ETA:n sekakomitean päätös N:o 20/2000, tehty 25 päivänä helmikuuta 2000, ETA-sopimuksen liitteen XVI (Julkiset hankinnat) muuttamisesta



Virallinen lehti nro L 103 , 12/04/2001 s. 0041 - 0043



ETA:n sekakomitean päätös N:o 20/2000, tehty 25 päivänä helmikuuta 2000, ETA-sopimuksen liitteen XVI (Julkiset hankinnat) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on mukautettuna mainitun sopimuksen mukauttamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite XVI muutettiin 16 päivänä heinäkuuta 1999 tehdyllä ETA:n sekakomitean päätöksellä N:o 96/1999(1). (2) On tarpeen saattaa ajan tasalle liitteen XVI 2 kohtaa koskeva mukautusteksti sekä liitteen lisäykset, koska niissä on ilmennyt tiettyjä virheitä, ON PÄÄTTÄNYT SEURAAVAA: 1 artikla Muutetaan sopimuksen liite XVI tämän päätöksen liitteessä eritellyllä tavalla. 2 artikla Tämä päätös tulee voimaan 26 päivänä helmikuuta 2000, jos sopimuksen 103 artiklan 1 kohdan mukaiset ilmoitukset on tehty ETA:n sekakomitealle(2). 3 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 25 päivänä helmikuuta 2000. ETA:n sekakomitean puolesta F. Barbaso Puheenjohtaja (1) EYVL L 296, 23.11.2000, s. 62. (2) Valtiosäännön asettamat vaatimukset on ilmoitettu. Voimaantulopäivä 1. heinäkuuta 2000. LIITE ETA:n sekakomitean päätökseen N:o 20/2000 Muutetaan ETA-sopimuksen liite XVI (Julkiset hankinnat), mukaan lukien liitteen lisäykset 1, 2, 4, 5, 9, 12 ja 13, seuraavasti: 1) Korvataan 2 kohdan (neuvoston direktiivi 93/37/EEC), "SÄÄDÖKSET, JOIHIN VIITATAAN" b alakohdan teksti seuraavasti: "Täydennetään 25 artikla seuraavasti: "- Islannin osalta Firmaskrá, Hlutafélagaskrá, - Liechtensteinin osalta Handelsregister, Gewerberegister, - Norjan osalta Foretaksregisteret". " 2) Muutetaan lisäys I seuraavasti: 1) Korvataan III kohdan alakohdassa "Elimet" oleva ilmaisu "Norges Teknisk-naturvitenskapelige forskningsråd (Norjan tekninen ja luonnontieteellinen tutkimusneuvosto)" ilmaisulla "Norges forskningsråd (Norjan tutkimusneuvosto)" ja poistetaan ilmaisut "Statens Innvandrar- og Flyktningeboliger" ja "Medisinsk Innovasjon Rikshospitalet".2) Korvataan III kohdan alakohdassa "Luokat" olevat ilmaisut seuraavasti: - statsbedrifter i henhold til lov om statsforetak (LOV 1991-08-30 71) (valtionyhtiöt), - statsbanker (valtion pankit), - universiteter og høyskoler i henhold til lov om universiteter og høyskoler (LOV 1995-05-12 22) (yliopistot ja korkeakoulut). 3) Muutetaan lisäys 2 seuraavasti: 1) Poistetaan Liechtensteinia koskeva toinen ilmaisu (Liechtensteinische Post-, Telefon- und Telegrafenbetriebe) 1 päivästä tammikuuta 2000. 2) Muutetaan Norjan osalta seuraavat ilmaisut: a) korvataan ilmaisu "Statens adopsjonskontor" ilmaisulla "Statens ungdoms- og adopsjonskontor"; b) korvataan "Riksadvokaten" ilmaisulla "Riksadvokatembedet"; c) lisätään ilmaisu "Eierskapstilsynet" ensimmäiseksi ilmaisuksi "Kulturdepartementet"-kohdan alle; d) poistetaan ilmaisu "Statens Filmsentral"; e) korvataan ilmaisu "Reindriftsadministrasjonen" ilmaisulla "Reindriftsforvaltningen"; f) korvataan ilmaisu "Statens teleforvaltning" ilmaisulla "Post- og teletilsynet". 4) Muutetaan lisäys 4 seuraavasti: 1. Korvataan Islantia koskevat ilmaisut seuraavasti: "Landsvirkjun (Valtion voimayhtiö), lög nr. 42/1983; Rafmagnsveitur ríkisins (Valtion sähkölaitos), orkulög nr. 58/1967; Orkuveita Reykjavíkur (Reykjavikin energialaitos), lög nr. 38/1940; Hitaveita Suðurnesja (Suðurnesin aluelämpö), lög nr. 100/1974; Orkubú Vestfjarða (Vestfjordin voimayhtiö), lög nr. 66/1976; Muut sähköä tuottavat, siirtävät tai jakelevat yksiköt orkulög nr. 58/1967:n mukaisesti." 2) Poistetaan Norjan osalta seuraava teksti: "lov om bygging og drift av elektriske anlegg (LOV 1969-06-19 65),". 5) Korvataan lisäyksessä 5 Islantia koskevat ilmaisut seuraavasti: Orkuveita Reykjavíkur (Reykjavikin energialaitos), lög nr. 38/1940. Hitaveita Suðurnesja (Suðurnesin aluelämpö), lög nr. 100/1974. Muut lämpöä siirtävät tai jakelevat yhtiöt orkulög nr. 58/1967:n mukaisesti. 6) Muutetaan lisäys 9 seuraavasti: 1. Korvataan Islantia koskevat ilmaisut seuraavasti: "Strætisvagnar Reykjavíkur (Reykjavíkin kunnallinen linja-autoyhtiö) Almenningsvagnar bs. Muut kunnalliset linja-autopalvelut Maakuljetusyksiköt, jotka toimivat lög nr. 13/1999 skipulag á fólksfutningum með hópferðabifreiðum'in 3 artiklan mukaisesti." 2) Korvataan Liechtensteinia koskeva ilmaisu 1 päivästä tammikuuta 2000 seuraavasti: "Liechtenstein Bus Anstalt". 7) Muutetaan lisäys 12 seuraavasti: Korvataan Liechtensteinia koskeva ilmaisu seuraavasti: "Liechtenstein TeleNet AG". 8) Muutetaan lisäys 13 seuraavasti: Korvataan Liechtensteinia koskeva ilmaisu seuraavasti: "Regierung des Fürstentums Liechtenstein (Liechtensteinin ruhtinaskunnan hallitus)."